AMATA คาดกำไรไตรมาส 4/61 โตเด่น 36% ที่ 431  ล้านบาท แนะซื้อเป้า 28 บาท
AMATA คาดกำไรไตรมาส 4/61 โตเด่น 36% ที่ 431  ล้านบาท แนะซื้อเป้า 28 บาท
13 ก.พ. 2562

บล.เคทีบี (ประเทศไทย) ระบุในบทวิเคราะห์วันนี้(13ก.พ.) ว่า บริษัท อมตะ คอร์ปอเรชัน จำกัด (มหาชน) หรือ AMATA ปีนี้คาดว่าการขายที่ดินน่าจะเพิ่มขึ้นจากบรรยากาศการลงทุนของไทยที่เอื้ออำนวยมากขึ้น  และส่วนแบ่งกำไรจากบริษัทร่วมเพิ่มขึ้นจากการรับรู้รายได้เต็มปีของโรงไฟฟ้าอมตะ บี.กรีมที่ทยอยเปิดเมื่อปีที่ผ่านมา
คาดกำไรสุทธิไตรมาส 4/61 ที่ 431  ล้านบาท (+36% เทียบช่วงเดียวกันของปีก่อน, +43%เทียบไตรมาสก่อนหน้า) จากยอดโอนที่ดินที่เพิ่มสูงขึ้น ส่วนปีนี้คาดมีกำไรสุทธิ 1,580 ล้านบาท โต 18% เทียบช่วงเดียวกันของปีก่อน  ราคาปิดวันก่อน 21 บาท ขณะที่ราคาเป้าพื้นฐาน KTBST ให้ไว้ที่ 28 บาท
 